Πέρκα με αρωματική κρούστα σουσαμιού
Ψάρι...ρουαγιάλ, στο φούρνο με πρωτότυπη κρούστα και σάλτσα με ζάχαρη και σόγια.
1 κιλό φιλέτο πέρκας (κατεψυγμένο ή φρέσκο), σε κομμάτια περίπου των 100 γρ., αλάτι, φρεσκοτριμμένο πιπέρι, 80 γρ. κρίθινο παξιμάδι, τριμμένο στον πολυκόφτη, 1 κουτ. σούπας ηλιόσπορος, χοντροκοπανισμένος, 2 κουτ. σούπας σουσάμι, χοντροκοπανιασμένο και καβουρδισμένο (σε αντικολλητικό τηγάνι για 2 λεπτά, χωρίς λιπαρή ουσία), 1 κουτ. γλυκού τζίντζερ, σε σκόνη, 1/4 κουτ. γλυκού κρόκος Κοζάνης, σε σκόνη, 1/4 κουτ. γλυκού πιπέρι καγιέν (ή πάπρικα της αρεσκείας μας), 1 κουτ. γλυκού ξερή μαντζουράνα, τριμμένη, αλάτι, φρεσκοτριμμένο πιπέρι, 140 ml ελαιόλαδο, 50 ml χυμός λεμονιού, 1 κουτ. γλυκού τζίντζερ, σε σκόνη, 1 κουτ. σούπας σάλτσα σόγιας, 1 κουτ. σούπας καστανή ζάχαρη
Προθερμαίνουμε το φούρνο στη λειτουργία του αέρα στους 200° C και καλύπτουμε ένα μέτριο ταψί με λαδόκολλα.Αλατοπιπερώνουμε το ψάρι και το απλώνουμε στο ταψί. Σε ένα άλλο μπολ ανακατεύουμε τα υλικά για την κρούστα και τα απλώνουμε πάνω στα κομμάτια της πέρκας. Ψήνουμε για περίπου 10 λεπτά, ανάλογα με το πάχος της φέτας, μέχρι να ροδίσουν στην επιφάνεια.Παράλληλα ανακατεύουμε τα υλικά για τη σάλτσα και την αφήνουμε στην άκρη.Σερβίρουμε συνοδεία της σάλτσας και μιας πράσινης σαλάτας. Ιδανικά και με καλό προζυμένιο ψωμί και μια αφράτη ταραμοσαλάτα.
Πέρκα,Σουσάμι